SAN FERNANDO CITY LA UNION - Naan-anayen a naidatagan iti kaso ti maysa a pulis ken ti kaduana a nairaman iti robbery hold-up incident ken nakipinnaltugan pay kadagiti pulis idiay Naguilian, La Union.
Kaso a robbery with violence ti naidatag kontra ken ni PO3 Ronald Quitasol (35) iti regional trial court (RTC) ti Bauang, La Union.
Immunan nga impanamnama ni PS Supt. Ramon Rafael, provincial director ti La Union PNP a maipasidong ni Qitasol iti summary dismissal malaksid pay iti pannakaidatag ti kaso nga administratibo kontra kenkuana.
Maipalagip a hinoldap ti nasao a pulis ken ti kaduana a ni Jonathan Vinluan dagiti agassawa a negosyante ken tinakawda pay ti bag a naglaon iti dua a cell phone, cash ken napapateg a dokumento.
Nakipinnaltuganda pay kadagiti kakadua a pulis sakbay a naglibas ken naglemmeng idiay Ilocos Sur.
Kabayatanna, naipaayan met ni Vinluan iti lima nga aldaw tapno sungbatanna ti reklamo sakbay ti preliminary investigation ngem ni Quitasol ket nagkedkeden para iti nasao a proceedings.
Dumanon met iti P300,000 ti naituding a piansa para iti apagapaman a pannakawaya-waya ni Quitasol.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn